open-index/open-wikipedia-markdown huggingface dataset:
Akokisikan

Akokisikan kekotc akokisikan ka nipiwok, anihe akokisikan e irapitak.
Matci kekocic e ocitakaniwok e pikoparik akokisikatew.
Takon kaie akokisikineapi matci kekocic e akockinikatek opimetak e witcikatek kekocic aka kitci totcikatek.
Anihe akokisikan ka nipiwok, ocitakaniwon kekocic kitci wectcikaniwok mitwi mictikw e ocihakaniwitc, e manikaniwok.
Weckatc nehirowisiwok, mictiko pikiwa ki totowewok e ocitatcitc akokisikaniriw, e ocitatcik tcimaniriw aka e takonikipan akokisikaniriw kitci ocitatcik otcimaniwaw.
Ki miskatew akokisikan weckatc nete notcimik, nama takonipan akokisikaniriw mitowiriw anotc ka atawaniwok atawekomikokw.
Masinahikanatikwapo

vignette|masinahikanatikwapo
Masinahikanatikwapo apitcitakiniwon kitci wewerita masinihikatek. Naha kiskinohamake iriniw apitcita neriw masinahikanatikwapo.
Takokoman

**Takokoman** 
enko ka apatak kitci kickicikatek masinahikanickwemok kirika takon mictiko kickicikan mictikw otci mia mokoman ka icinakok.

Tipanictawin:E matcectakaniwok
Atehikan

vignette|Atehikan
Enko nehe ka apatcitakaniwok kitci atehikatek mitcim mitowi waw, rikwato kirika wias ka pakickipokotek.
Mitcetopitewaw anihe irapitcitcikan.
Matceatohon

vignette|Matceatohon
vignette|Matceatohonaniwon
Weckatc nehirowisiwok nama wiskat ki otci micta wewepitawok wiec e icatcik. Mocak pekatc ki pa aitotamok e pamatohotcik.
Pitc e iti tipiskarik natakahawok kitci orekihakik orakasimoniwaw. Mocak pekatc ki pa tacikewok.
Kweskahikan

vignette|Kweskahikan
E tcipakwaniwok apatcitakiniwon anihowe kweskahikan.Waw e kisisikatek matci kaie tekirep.
Atcita apatcitawok e akwapiskinekwetcik.
Tetisinahikan

Anihe tetisinahikan, micta tapwe mirowapitan. E arapitcitaniwok tetisinahikan: otamirowakenaniwon! Ekote e taci otamirotcik ka kiskinomasotcik kaie ka kaskinohamakeiriniwok. Tetisinahikan, ki micta tapwe ariman kitci ki ocitaniwok, armatc ketcinatc emtcikocicik ki ici otinikatetike. Tepirak ketcinatc peikw nehirowisiw ki kackitatike kitci ocitatc tetisinahikaniriw.
Otapi

vignette|Otapi
Otapi ekota wetci matisitc kaie wir mictikw.
Enko kaie ka matcikonatc mictikwa aka tci kowepariritci.
Enko ka apatak e ocitakaniwok wikwas tciman,wikwamoti,kitohosowanickwemok.
Sakihiwewin

vignette|Sakihiwewin
Sakihiwewin enko ka itoniwok e wirimocecinaniwok. Matci kaie onitcanicinan sakihakaniwiw, kaskina awik kata ki sakihakaniwiw. Nitata, nitcotco, nimocom, noko e sakihakaniwitcik. Enko kirowe ka kictapatak pimatisiwinik, sakihiwewin, cowerimitowin. Awik ka coweritciketc, miro mitcitaw kirika miro pimatisiw, mirerimo sa kotc.
Nimicomec

Nimicomec itaniwon e iriniwitc otcirowemakanan matci Tata matci kaie Tcotco Octesa kecpin e nipowitc iskwew kekotc iriniw ekoni ke icinikatakaniwitc
Osikatew

E osikatek mitcim tepirak aric nipi apitcitakanihon matci wias kirika kitikan mitcim. Nipicapo kaie kapi e ocitakaniwok, osikatew nipi arimatc. Mitceno kekocica mitcima arimatc e osikateki.
Matakan

**Matakan** ka ici tacikaniok e kapecinaniwok e mekwa nipik kekotc e pipok. Kaskina sa kotc e aistakok matci kapecinanion. Mitcetinaniwon ko matci kaie peikotenowesinaniwon. Awik e nta kapecitc matci e wi ntohotc, e wi namesketc matci kaie tepirak kitci nta taciketc notcimik, takoniw mocak ka ici icatc, enko tca matakan ka icinikatek.
Maskinoce

vignette|Maskinoce
Maskinoce anawe peikw ka icinikatakanitc kinocew wir kirowe micikitiw wir kirowe apisapekaciciw. Namakitcikamik taw naha names.
Wikwas

vignette|Wikwas
Wikwas enko ka takok mictikokw. Matci orakeskw icinikatcikatew. Ocitakaniwon wikwamoti, wikwastciman matci kaie kitohosowanickwemokw.
Ki micta kictapatcitawok nehirowisiwok aniheriw.
Kokwetcitasinahikan

vignette

rakasimon= rikitowe/itehikan, citapkekinatikw, anaskaniwon,cikopi, cipawaskahikanikanatikw, okotakan, ictokon, kicapiskisikan miti manitaniwan kickipotcikaniwon, nikitowapitcikan, sitapikehikanatikw, potokckatcikanatikw, tackikahitaniwon, kotowaniwon, tcipakwaniwon,
Askiwacit

vignette|Askiwacit
Mitowi cikopi anaha icinakosiw. Tepirak motcik ici nitawikiw,nama kinowaskosiw. Mackikiwiw kaie,ki miro apatcihewok nehirowisiwok anihi cikopiwa.
Otcotcocanapom

vignette|Otcotcocanapom
Enko anihe ka minikwaniwok kitci ki mickowak oskan. Awacicic manihakaniwiw aka mici eki mitcisotc. Matci irin tcotcocanapo tcotco ka takonik.Nocanahakaniwiw itaniwon
Waskarentamakan

vignette|Waskarentamakan

Anihowe itewin, kitci ki ni wactek e tipiskak. Takon kasirin waskarentamakan, takon kaie ka itapiketik, onimiski ickoteapi ka apatak. Meskanak kaie tcimotewa anihi wactenamakana.
Actasoniwoc

vignette|Actasoniwoc

Ka ici actakaniwoki wikasia, akotakaniwon kirika matci micta actasoniwocik. Aricapik actew matci kaie tcipakwan ickotek.
Osapwakan

vignette|Osapwakan
Nehe osapwakan e iraptak itapinamiwon wapitcikatew tca nte orowitimik. Cipowacteapiskaw nehe osapwakan. Takon aric ke ka mirokak.
Arowepi kamok

vignette
Arowepi kamok mikiwamik pitakamik ka takok  mitca tetapiwakan kitci roskipinaniwok.
Masinactetcitcikan neta takon matci kaie mitca kitotakan. Miatci kaie taci tapwatcikaniwon.
Misiwkiwamik

vignette|Misiwkiwamik

Misiwkiwamik, ka ici neta kisisposonaniwok matci ke ka ici neta cikinaniwok matci ke kiapatc ka ici neta misinaniwok. Matci ke ka ici neta kasitcitcaniwok kirika kitci kisisapitehonaniwok. Kaskina mikiwamiskak takono nihe.
Iskwatowakan

vignette|iskwatokan

Iskwatowakan, iskwatinaniwon kirika nitatinaniwon kecin wi icaiwekwe misiwkiwamik matci ke wi nita nipaiekwe aricapik kirika ki nitatiwin kimikiwam matci ke kitci iskwatiwin kimikiwam kitci ki ta mitcisowin matci ki ka nitatowiparin.
Masinactetcitcikan

vignette
Masinactetcitcikan anowe, nete actew arowepikomikok, matci kika kinopiten nehe ka micta wi kinopitaman.
Mitowi ka witeritakok, matcike ka matonaniwok
Micta tetapiwakan

Ka ici apinanikw, ka ici mackocininaniwon kecpin e aieskosinaniwok.
Takon ka peikopinaniwok kirika takon ka nicopinaniwok kaskina kekcic
Ka wapocotehetc

vignette|Ka wapocotehetc atisokan
Ekoni apitc anihe atisokan mitwi «Kinoceriniw». Mitowi ka itean nictam, awesisak iriniwik icinakosipanak.

Kek meka, peikwa e takwakik, Wapoc ki okomesiw anihi arikicikweca. Ote sakihikanik ki otci wamitowakopon, kitca ocitatisohok ke omikiamicicitcik papeikw. Wapoc micta mictenowakopon arikcikweca, aric nama tapwe ki otci kackihew ewi wekimatc. Tato kicepowana ko orowikopan anaha arikicikwe aka watc e arimikaketc ecitine tca e nasipetc neta sakihikanik. Kinec ki tacikew e wecihitisotc. Kek pe koski pe arimowew.

Kipe kicko pa atoskiwakopan. Askik ici atoskekopan wir Wapoc minowatc wir anaha Arikic nipik. Ekote ni apitc kipaskohikepanak amiskok, micta meka sikiriamo anaha arikcikwecic kitci atosketc kek meka witcihiko anehi wapoca.

Micta kackitakasokopan e atosketc anaha arikcikwecic. Ki wamekopon amiskwa, ekotca eci itatc wapoca : «penta nikickaci nete wasite sakihikanik nama misowatc kaki matikan kir kowecan kika makonano anaha amiskw. » Kek meka ispataw kewir anaha wapoc, ka takocik nete wasite aci itiko arikica nama niki otci makonaw. Ki micta kiraskimiko anihi okomesa eki tca nta karakoponen wep arikic omikiamok anehi amiskwa eki kackihakoponen. Ekote kinec eki icinakonik, aka nac e kaskeritak e micta wecimikotc wapoc okomesa. Nac e keskockowatc e micta mitcetiritci anaha arikic amiskwa omikiwamik, ekoni patoc eci kaskeritak Wapoc

Kek meka micta kiciwasiw anaha wapoc, ki micta matikonihew arikica micta mictikoriw ocokonik itekera e micta tca kicietitakiniwonik. Micta pakipariw anaha arikic nete itekera, kek mekwa micta sekihitiso anaha wapoc ekoni ici micta ocimotc. Notcimik ici ocimo anaha wapoc, nipik tca wir anaha arikic micta nta kackeritam. Ekonetci anotc micta oke sekisitc wapoc krika anaha arikic micta wakakonew ocokanik.
Tipanictawin:E matcectakaniwok
Tipanictawin:Atisokana
Ickwatem

vignette|Ickwatem
Ickwatem e irapatak, kitci pitakaniok pitakamik matci kaie kitci orowinaniwok orowitimik. Matci cenikatew kaie kipaikatew. Ki ocitakaniwon ickwatem aka kitci kisinak mikiwamik.
Mitcisowakan

vignette|Mitcisowakan
Nehe mitcisowakan e itemakak kaci mitcisonaniok ekote ko neta e ici actaniok mitcim kaskina tca awik wacakam ici aipiw. Tokon ka mictikowok kirika tokon ka piapskok.
Modèle:Géolocalisation/Documentation

Cette page est également la documentation du modèle .

; Utilisation:
: Ce modèle place un point sur une carte à partir de ses coordonnées géographiques et du nom de code de la carte. Le rendu dépend du modèle de point également passé en paramètre ( par défaut). 

:Ce modèle doit être utilisé entre les modèles  et .

:La particularité de  est la présence d'un test de débordement : lorsque le point est hors-cadre, une signalétique particulière est employée.

;Variantes: 
:(ces variantes ont même paramétrage ; voir Modèles de géolocalisation pour une comparaison)
:*  est une version plus simple (sans tests) du modèle.
:*  et identique à  mais supporte également les coordonnées DMS (voir ).
:* a exactement la même syntaxe que , mais retourne un code de substitution à ce modèle . Ainsi, en replaçant une occurrence du modèle  par  et en prévisualisant, on obtient le code de remplacement de cette occurrence du modèle .

; Syntaxe
:`Géolocalisation|1=|2=|3=|4=|5=|6=|7=`
:*`1` : le nom de code de la carte (obligatoire)
:*`2` : la latitude décimale (obligatoire)
:*`3` : la longitude décimale (obligatoire)
:*`4` : le toponyme (obligatoire)
:*`5` : le nom du point (facultatif, vierge par défaut,  est employé)
:*`6` : paramètre transmis au modèle de point (optionnel, selon le point choisi)
:*`7` : paramètre transmis au modèle de point (optionnel, selon le point choisi)

;Notes:
:**Voir la [[Wikipédia:Modèles/Points|liste de points]] pour les paramètres <code>5</code>, <code>6</code> et <code>7</code>.**
:Liste des sous-pages de Géolocalisation, incluant la liste des modèles supportés : :Spécial:Index/Modèle:Géolocalisation/

;Exemples:

|-
|
```

```

|

|-
|
```

```

|

|-
|
```

```

|

|-
|

```

```

|

|-
|
```

```

|

|-
|
```

```

|

|-
|Exemple de paramétrage invalide:

```

```

|
|}

;Les modèles de paramétrage de carte:
:« `Modèle:Géolocalisation/` » est aussi la racine du sous-espace des **modèles de paramétrage de carte**. 
:Consulter les pages de  pour connaitre les modèles disponibles et les manques.
:

; Voir aussi:
:*  • 
:* Géolocalisation automatisée
:* Modèle de paramétrage de carte
:* Modèle de point
Osekwaniwon

vignette|Irinatikwapo
vignette|E osekwaniwok
E sikok itotiskewin, ka naminasikaniwok.
Orekihikatakaniwiw irinatikw. Askikok aikorakaniwok irinatikokw e ickwa pakonehawakaniwitcik. Kecpin tca e miro tipiskak otcikowin aci neta irinatikwapo. Awosopaniwon e iti mitcakamik,  tapickotc kaskina sikinikatew.
Aci iti osikatew kitci naminaskaniwok.
Racatciwosekwaniwon micta kinec, osikatew anihowe irinatikwapo. 
Kecpin e pictewakamik aci iti notapowaniwon, mictikw emikwan totcikatew.
Nac iti pikiwosikaniwon. 
Micta wikitciciw pikiwosikan.
Pamitcitc tca iti pakotinikaniwon.
Atisekohikan

## Manawan/Wemotaci
Enko nehe irapitcitcikan ka apitak kekwan e kipaskohikatek mitowi mikiwam matci ke powete.

## Opitciwan

Tipanictawin:E matcectakaniwok‎
Powete

## Manawan/Wemotaci
Itewin a ki awihasonaniwok emitikocimonaniwok (boîte). Ka ici actasonaniwok kekwan e matcetakiniwok matci kaie e nahikatek.

## Opitciwan

Tipanictawin:E matcectakaniwok‎
Napanew

Napanew, enko ka apitisitc pakwecikan e ocihakaniwitc matci kaie kwato, ritat, tcipa matci kaie kekocic e tcipakwaniwok kitci ki paractek. Kaskina wiec irapitisiw. Nehirowisiwok miro apitcihewok, enko mocak ka matcerakaniwitc notcimik e nta notcinaniwok.
Notcinaniwok

vignette|E sikok e notcinaniwok
vignette|E tcipakowaniwok mice ickotek
vignette|Mice ickote pakwecikan
Ekoni e itawniokw notcimik e nta mitcisonaniwok. Mitcetiwok ko ka ntca notcitcik notcimik kecpin e sikok matci kaie e nipik. Mocak ekoni e totakik nehirowisiwok mawtcihitok kaskina awik nta mitciso. Pakwecikan wikitciciw kecpin mice ickotek e otci ocihakaniwitc.
Pakotcenikew

vignette|Pakotcenikew
E ickwa nipahakaniwitc awesis ekoni e ici pakotcenakaniwitc. Micta mokoman apatan.
tekaci orawipitcikateriw otakaci, Oskon kaie kotakeriw
nte pitc ka takonik. Atita neta mitcinaniwoniw, mitowi oskon otakaci... Minawatc iti oracowakaniwiw
anaha awesis.

Nama onatcawok nehirowisiwok kekociciriw. Kaskina mitciwok
aric nama oskaniniw.
Pakwecikankew

vignette
pakwecikan e totowakinitc e ocihakinitcik
napanew
opisikan
nipi
matci kaie tcotcocanapo
kaskina tapickotc actakaniono
ekotca e ici atehikatek
minawatc mamakonakaniwiw
kicapiskisikanik otci kiciswakiniwiw
enkweriw weckatc nehirowisiwok kaki mitcitcik.
Arowepikomikok

Taci ko e aipinaniwok kecpin e arowepinaniwok. Nanikotana ko mitcet awik e aiptcik e aitisokatotcik pekatc kirika arimowaniwon. Ekota kirika ko e taci masinactetcitcikaniwok. Mireritakon ko pekatc e arowepinaniwok. Kecpin awik e kiotetc mikiwamiskak ekota e ici wicamakaniwitc kitci aipitcik.
Wakinaskwew

vignette|Asam
Asam kaie ka icinikatakiniwitc, apitisiw e piponik. Akimask matci kaie wikwasatikw apatisiwok.Weckatc ki kictapatcihewok kimocominawok. Warowik pa aicaiewakopan anihi asama. E nita atosketcik matci kaie e pamatiketcik.
Akotakiniwon

Wapocokotaniwon e takwakik matci kaskina e aisitakok . Pitama nita natwi matahakaniwiw wapoc. ke ici nisitowinikatek wapoco meskano matci e ici namekatciketc ici nisitowinikateriw matci kaie 

e ici micta mamisitc. Nakwakaniapi apatan. minawatc mictikoca aictakaniwon e nakaskohakaniwitc wapoc aka kitci patakwetc .
Pakitowaniwon

vignette|Pakitowaniwon
E pikitowaniwok armatc arapi apitcihakiniwiw. Kitci ki mowakiniwitcik nimesak, matci kaie e pipok nta pikitowaniwon. Terak tca armatc pakonehohakiniwiw maskomi kitci ki arakiniwitc arapi, nicwaw pakonehohakiniwiw maskomi kitci ki miroparik e pakitowaniwok, cectokowapi e kinopikeiak apitan ani e itotiskaniwok.
Actorinaniwon

vignette|Actorinaniwon 

E wi actorinaniwok pitama natatikwaniwon oramakiniw mictikw ke apitisitc. Matci wikwasatikw matci ke akimaskw. 

e ickwa manikohakaniwitc mictikw, tackikohakaniwiw minawatc orikohakaniwiw, nac kitci micta pakicicitc enko tca ka arakiniwitc pitotak tcimanik. Pitama aric akotcimakiniwiw kitci mirokisitc kitci miro wakiparitc.

E actorikaniwok nohwe kicik ka icinikatakaniwitc mictikw totwakaniwiw e miro kispakaskositc naha. E wi kicikwatcikatek minahikw otapia totcikateriw sokapekisiw nahwe. Acitc pikiw minahikw kekotc cikokw pikiw totcikatew kitci pakohikatek e papokoneckak wikwas acitc taci ka ki kicikwatcikatek. Minawatc tacowekinikatewa nihi wikwasa orictakaniwona minawatc actakaniwon roteckotcikan. Minawatc asinihik totwakaniwok e patokockotcikewakaniwok minawatc kitcipirinaniwon e orickwemanikatek. Tcimitakaniwon mictikwa opimera e matcokohikatek mia kitci itackwemikak tciman. Miro wakinakaniwiw kickw acit micta rakaskosiw. Enko ka tatackohakaniwitc e ocitakaniwok ke icicinitcik nte pititak.
Mackikiatikw

vignette|Mickikiatikw
Weckatc kimocominowok, tekaci ki kaskeritamokw ke iraptcihatcik mictikwa. Ki mackikikewakewok, e ntokohotcik. Kotc akosiwiniw e icinakonk, ki kaskeritamok ke totakik. Awatc otemiwawa ki ntokohewok.
Oritecikaniw

vignette|Oritecikaniw
Oritecikaniw o owe itotiskewin, wikwas apatan. Tcimanicic matci kaie wikwamoti e ocitakoniwok. Pitama wikwas natcipatakaniwon,

nita papokonckwaniwon ka itaniwok. Minatatc pacikapitcikatew anihe wikwas kitci papakacik, kitci miroparik

e pakekinikatek. Minawatc orekinikatew, kackikwatcikatew, otapi apatisiw. Pamitcitc tca iti masinahawatahikatew.
Pitapiskanike kicapiskisikan

vignette|pitapiskanike kicapiskisikan
Pitapiskanike kicapiskisikan: Tcipakwan kicapiskisikan, enko matci ka apitisitc kitci tcipakwaniwok. Emitcikocici kicapiskisikan ka icinikatakaniwitc e pitapiskahikatek mitcim. Matci pakwecikan pitapiskahakiniwiw kaie cipahikan matci kaie wias kataki pitapiskahikatew.
Apowikaniwon

vignette|apowikaniwon
Matci ocihakaniwiw apowi matci kaie otapanakiniwiw.
Mictikw tca ka apitisitc,wikwasatikw matci kaie akimaskw.
Pitama natatikwaniwon e nita kaskermakaniwitc epitc mirosikwen anaha ka 
oramakiniwitc mictikw.
Mitceno ke iti aititoskaniwokw kitci mirositc apowi.
Orekihikiwamaniwok

vignette|Orekihikiwamaniwok
E orekihimakaniwok notcimik mitcen kekocic ka apitak mitwi nehe cipawaskahikanatikw , rikitowapitehikan , potokockatcikanakikw sitapikehikanatikw acitc cikopicak minawatc kitci kicitek anohe kicapiskisikan kata apitisiw arimatc kirika miti . Iriniwok ko nta minitewok.
Kitikaniwon

vignette|Kitikaniwon
E miroskamik aci mirowacin aski kitci ki kitikaniwiok. Kaskina kekocic matci kitikaniwon Wapikoni, kitikanak ka mowakaniwitc, matci kaie ciwominanak.
Ka makatewak aski micta miroparin.
Nikikw atoskaniwon

vignette|Nikikw atoskaniwon
Naha tca nikikw e wi atoskaniwok tosorakan apatan kitci ki nipahakaniwitc minawantc pokonakaniwiw nahawe awesis. Atawaniwon naha aiwin. Micta mirokitakosiw. Anaha awesis micta sakitaw e cocokwetc e sikonik.
Ponapaniwon

Anko nehe ka atoskaniwok e wephapaniwok. E wi nipahakaniwitc kinocew matci kaie namekos. Okoskewan actakaniwon neta makikanik e micak, e micikititc e wi nipahakaniwitc. Micta wikitciciw e ocihakiniwitc wewerita.
Anaskaniwon

vignette|Cikopik otinikatew kitci ki anaskaniwok.
vignette|E totcikatek e anaskaniwok
Enko anihe peikw itotiskewin e nita kapecinaniwok. Kotc e takociniin ka wi ici kapeciin tecikotc kika nita paminaskinan. Irinacitc totowakiniwiw e anaskaniwok, aka kitci patackicininaniwok. Micta miromakosiw naha cikopi.
Nocerew

## Manawan / Wemotaci
vignette|Nocerew
Ekoni e icinikasotc pirew ka tcotcowitc. Nanikotin newiriwa kekotc nikotwatciriwa onitcanica kecpin e pinawetc mekwatc e iti miroskaminik. Ka tatawitc pirew, naperew icinikaso.

## Opitciwan

Tipanictawin:Ematcectakaniwok
Tipanictawin:Pirecicak
Onahiketc

vignette|Onahiketc
Ni micta mireriten epa witciwok nimocom epa onahiketc e wapitaritc e totcikaterik.
Niki micta sakitan epa nosinewok nimocom, kaie ni micta miromitcitan epa tacikeian 
notcimik e petowokik pirecicak e nikamotcik, mocak niki pa witcewaw nimocom epa 
aicatc notcimik epa nta onihiketc. Mitcet miro kekocic niki witamakowin.
Kicemos

vignette|Kicemos
Kicemos, notcimik ko pa tacikew naha kicemos. Naha kicemos wir motci kicatisiw kaie miro kaskeritam ke ici icatc notcimik. Kaskinahamowew napitc ka awaciwiritci: mancica tan ite ke ici miskamoritci mitcimiriw. Anihi mowewok, orakeskwa, cikopiwa, wikwasiriw. Atoskatakaniwiw naha kicemos. Aramaniw e ntowamakaniwitc matanak e taciketc e piponik.
Wakwek

vignette
Wakwek, ekote e icatc awik aci e ickwa aiketc. Matcaw itanion, nama kita akosiw aci, kita mirotcitaw nete ka ici matcatc. Kita ntowamew onikihiwa matci ke kotakahi awika kaki micta pe sakihatc. Kitci nta witcitacikematc,kitci nta cawerimatc. Matcawok, nama wiskat kita oski pe kiwew,ekoni tekci e matcatc.
Ackimaniwon

vignette|Enko nihe ka mapiketiki ackiminiapi
E ackimaniwok, acimineapi apatam. Mosowanik otinikatew ackimineapi. Arimatc mictikok acotinakaniwo naha pakekin kitci kickicowakaniwitc. Kitci kinopikeiak ocitakaniwon anihe. Minawatc ackimaniwon asam.
Notapwanion

vignette|Notapwanion
E kotcictcikatek pikisikan, kon e ici apitc eki tca kisisikatek anihe irinatikwapo. Kice wikacin. Notcimik nehe ici otinikatew irinatikwapo. Osikatew, kinec aric kitciki otek. Kecpin tca e otek aci iti pictewakamin ekotcani ko ka notapwaniwok. mictik emikwan apitcitakiniwn kitci mitcinaniwik. Enko tcani ka icinikatek **Notapwanion**
Onihikanatikokanihiwon

vignette|Onihikanatikokanihiwon
E ocitanihok mictikw ke onihikewakaniwok kirika tosorakana minatc awesis nita icaw kecin e pakatetc minats tasoso.
e tasosotc aci kata nipo, iriniw pe ta kinapitam tasorakana, wir ocitaw iriniw tasorakiniw minatc wec aictaw kirika okoskewan kitci miro minopirinik.
Nehirowisiw micta kackitaw e ocitatc tasorakan.
Nikikw Pisimw

vignette|Nikikw Pisimw
E aincinikasotcik kaskina pisimwok acitc estokoki. Nikwik pisimw: Aci kata kiskeritakosiw nikikw kitci nitawokiritci onitcanica aci kata natowi witcitaw e cakikiamitatc pwatcikoriw kaie sakahikaniw.

Aci tca kata iti apita sikon ote Atikamekw askik. Nokosiw nikikw e metowetc, mitowi e cocokwetc.

Tipanictawin:Pisimw
Otatakon pisimw

vignette|Ototokon pisimw
Apitc kewirawaw ka iti kiskeritakositcik piresiwowk kitci matce nitaworetcik. Kotcikotc ecinikasotcik nac kitci mi matceretcik cawonok e nta nipinicitcik. Aci kiskeritakon kitci matce noko takwakin.

Tipanictawin:Pisimw
Wapikon Pisimw

vignette|Wapikon Pisimw
Aci kiskeritakon kitci iti matce sakipakak kirika kitci micta iti miroskamik acitc kata iti matce nokosiwok atimwosikanak nac kitci iti nipiciwok. Aci tca napitc kata iti matce miroskamin.

Tipanictawin:Pisimw
Mikomini Pisimw

vignette|Mikomini Pisimw
Napitc kirowe kisteritakosiwokw kaskina caweminanak e tipi nisitipokositcik kaie acitc mirosiw mikominan kitci mowakanitcik. Aci tca napitc kata iti apita nipin.

Tipanictawin:Pisimw
Kenositc Pisimw

vignette|Kenositc Pisimw
E icinikatakaniwitc pisiwm nikan ka patiskicik, ka mawotci kinositc pisimw. Aci kiskeritakon kirowe kitci iti kisinak kirika iti micta pitca tipiskaw. Nipira pakicin kon (sokispon) nac e iti micta icpakonokak. Aci tca kata iti matce pipon. Aci micta nakasiwok awacak kitci cocokwetcik kaie kitci nta pomtetcik asam nte notcimik kaie kita cockwatahaniwok kaie kitci pamparitcik ka mictatakoneparik.

Tipanictawin:Pisimw
Namekosi pisimw

vignette|Namekosi Pisimw
Aci kata nokosiw namekos kitci iti matce natahak nac kitci mi wacewakitatc taci ke pakitanatc wakowa. Aci tca napitc nisitowinakon kitci matce pitcipipok. Ekoni ko apitc ka pakitohaniwok e mawotcihakaniwitc namekos.

Tipanictawin:Pisimw
Ka wasikototc pisimw

vignette|Ka wasikototc pisimw
Pisimw aci kiskertakon kitci iti matce wasikotitc miskom acitc irin ka onapisowetc kon ka picitc epitc micta wapakonakisitc aci tca kata iti matce miroskamin.

Tipanictawin:Pisimw
Pitcipipon pisimw

vignette|Pitcipipon
Aci kirowe kiskeritakon kitci nipira pakicik kon acitc iti nokono wectcikana orowitimik mikiwamiskak kako matce nipa aimhaniwok. Aci tapwe kiskeritakon pipon ka icinikatek estakok.

Tipanictawin:Pisimw
Kakone pisimw

vignette|Kakone pisimw
Aci apitc iti kaskeritakosiw kakw e micta natowi miskwatc witci kakoma acitc kewir kiskeritakosiw 
mos kitci witisotc nac e iti micta kitotc aci tca tatapwetca kata nespi takwakin.

Tipanictawin:Pisimw
Akokatcic pisimw

vignette|Akokatcic pisimw
Aci kiskeritakosiw akokatcic kitci natowi kiskeritak kepitc ma iti sikonokarik kirika kitci iti matce kicaaterik epwamici riskipotc. Aci tca kata iti matce sikon.

Tipanictawin:Pisimw
Otehimin pisimw

vignette|Otehimin pisimw
Aci kiskeritakon kitci iti micta nitawokitci caweminak notcimik ka tatcik acitc micta nipira kiskeritakosiwok awesisak ka ocki nitawokitcik kaie aniki awecinecak. Aci tca napitc kata iti matce nipin.

Tipanictawin:Pisimw
Atikamekw pisimw

vignette|Atikamekw pisimw
Aci iti kisinaw ni apitc aci kekat e iti pipok, kiapatc icaniwon notcimik e nta wepahapananiwok, kiapatc names atikamekw e itatc.

Tipanictawin:Pisimw
Mockahan

vignette|Mockahan
Nehe mockahan eko ka itaniwok e micta mitcakimik sakhikan matcike sipi. E sikok ekoni e isparik aji e sosotc kon, e kiripapisotc ekoni e mockahaki sakahikana kaie sipiwa. Micta otamironaniwon aka kitci riskipotek mikiwama.
Kitikan aski

vignette|kitikanski
Kitikanski e miroskamik aci mirowacin kitci kitikaniwok kaskina kekocic. Mitcet kekocic kitikaniwon: ka mitcinaniwok rikarot, ritomat matci kaie patak. Wapikoniwa kirika mictikok, kitci mirowacik oteno ka ici tacikaniwok.
E mickaniwok

vignette|E mickaniwok
E mickaniwok, matci e wi orohiwin,e wi pa tacikein orowitimik. Matci kaie e wi pa tacikien kircike,e wi pamitoneritaman. Kikomesak kirika ka ki wicamawok kitci mickatcik. Matci kaie e wi pa kiotein e ici kipecinaniwok. Ka apatok e mickaniwok: tciman kaie apwi. Matci micta warowik pa itatahonaniwon.
Oritecikan

vignette|Oritecikan
Ekoni e itaniwok e wi ocitakaniwok wikwas irapatcitcikan. E oricikatek
anihe wikwas ke otamirowakaniwok. Mitcet kekocic otacitakaniwon.
Wikwamoti, tcimancic matci kaie wectikan.
Tikinakanikaniwon

vignette|Tikinakanikaniwon
Ekota e arakaniwitc awacic e ocki nitawikitc.
Kice mirokwamiw neta e takopisotc.
Micta miro apatan anihe kekocic, kecpin ewi akositc, ka potapiritc ekota takopitakaniwitc micta tca miro mitcitaw.
Mowisonaniwon

vignette|Minic e osekwaniwok.

E nipik mocak mowisonaniwon nac aka e iti tokok minic.E irapitcitakaniwok anihe minic matci ocihakaniwiw tekirep, ritat, osikatew, micta wikicin, anihe e aitotcikatek, osekwaniwon ka itaniwok, matci kaie kaskina kekocic kataki totcikatew. Mawotcitakaniwon e nipik minawatc mitcinaniwon e pipok.
Manikosianiwon

E manikosiwaniwok arimatc ositaskw apitan kitci manikosien. Matci kaki tcimanikan matcike kitosekwamokw kaki ocitahin. Micta weckatc anawe ka mwotci tcotcikatek.
Orakeskw

vignette|Orakeskw
**Orakeskw**, taw naha mictikok, matci mosak mohewok kaie mantcocak neta tawokw. Ekote neta kirika e otinakaniwitc pikiw, ocihakaniwiw tciman kitci pokohikatek.
Sakapwaniwon

vignette|Amiskw sakapowan
Sakapwaniwon, amiskw e kisisowakaniwitc mice ickotek. Kipe kickwa titakotcin kitci ki wewerita kisisotc. Matci kotakihik awesisak ani itisowakaniwok. Niska kirika.
Apwi

Enko ka icinikatakaniwitc apwi, ka mickawkaniwok tcimanik. Mictikw apitcihakaniw e ocihakaniwitc. Kictapitisiw e matcehonaniwok sakihikanik.
Wacapaniwon

vignette|Wacapaniwon
Kecpin e wi ocihakaniwitc asam arimatc mos nipahakaniwiw kitci otinikatek ackiminewapi.
Mocak peikon e totwakaniwitc mosowan e ocihakaniwitc.
Nama aric asekatakaniwiw te pirak wacapaniwon.
Ekoni e tarakaniwitc ackimineapi.
Ackimaniwon tca asam.
Wapikon pisimw

Ekoni ko apitc ka iti nitawkiki wapikonia ohwe pisimw. Aci iti kicactew kirika pactew aski. Aci kekat iti nipin.
Orowitimik

vignette|Orowitimik, matciakotewok ickwecak
vignette|Pitakamik rikasimonik
Orowitimik, ekote e itoniwok kecpin e orowinaniwok pitakamik e tacikaniwok. Matci notcimik, sakihikanik matci kaie awik e pe orowitc mikiwamik. Nanikotana miromitcitaniwon orowitimik e icaniwok, e pamotaniwok kecpin aka e micta kisinak kekotc e micta kicitek. Awacak sakitawok e pa metowetcik orowitimik. E tcipakwaniwok orowitimik, miceckitepakwecikan e ocihakaniwitc e nta notcinaniwok notcimik.
Markananiwon

Tato kickwa e morkananiwok:
* Ockorkananiwon
* Nicw kicikaw
* Sosep kicikaw
* Octeni kicikaw
* Tcipaiatikw kicikaw
* Mari kicikaw
* Manactakaniwon
Kipacimo

vignette|Awacak ka pa kipacimotcik onikamicik.
E kipacimonaniwok, nipik matakaniwon matci kaie sakihikanik. Tawok ka otci kokwetcihitotcik e matakaniwok. Mireritakon sakotc awik ka kackitatc e kipacimotc. Awacak micta sakitawok e kipacimotcik.
Oteno

vignette|Peikw oteno Manawan ka icinikatek.
Enko e icinikatcikatek oteno, taci awik e taciketc e otcitc, mitceno otenowa kaskina kaie wec takono. Mitceno mikiwama kirika mitcetiwok ka taciketcik otenamiwok. Kaskina wec aicinikatew, Manawan, Wemotaci, Opitciwan, Coriet, Matawak, Moriak, Kitigan zibi, micta mitceno osam nama kaskina ka taki masinatew ota. 

Ki takwatakiniwon nehe itewin e arimotcikatek e otciinaniwok, ote notciin.  Mocak kitakon oteno taci e ici tapiskwaniwok sipiwa kaie iriniwok ka ki nikickitatotcik e pa matisitcik.  Ekote weckat e ki icinakok, e pa atcickaniwok aski taci e ici otatcihitisonaniwok.  E nipik tca nikickatatowakopan, ekote e ki ici miro pa tacikaniwok.  Ekote e otcipirik mitcet otenowa nehirowisiskak.
Isaie Ottawa

## Opimatisiwin
Edmond Ottawa, Maggie Dubé ki icinikasoriwa onikihikwa. Pitc ka nitawkitc, 6 wapikon pisimw ni apitc 1938. Enko naha kotak atikamekw nehirowisiw e ki micta witcitatc otenam wewerita, kowiskw kitci icinakonik notcimi pimatisiwiniw, awaca otci, mocak ki pa witcewew kiskinohamakewiniw ka mitaritci e wawitcihatc tan ke ici nosinetakaniwonik kiskinohamakewiniw. Mocak ki pa aicaw notcimik kirika e nta ntotaketc tan e ici irakonikaniwnik, e mawtcihitoritci ka kicewatisiritci. Mocak ki petakosiw kitotakanik SOCAM nete Opictikweak ka otciparik tipatcimowin. Paul-Émile Ottawa icinikasoriwa peikw okosa ka okimawiritci.
Mitato acitc peikw ki taciriwa onitcanica, neki tca, Jocelyne, Rose-Aline, Paul-Émile, Yvon, Angèle, Réjean, Louise, Johanne, Chantale, Nanette kirika Edith. 
Ki ponimatisiw nikeskatc ohweriw pitc 20 ototokon pisimw 2018.

### Otamirowin
Kinec ki otamiro manawanik kakatarakwa ki miparihew ka meskinakeparitc kirika wepinasoniw ka mawtcitatc.
Constant Awashish

**Constant Awashish**, enko anaha kitci okimaw, 2014 ka matce okimawitc, enko anaha kaki kiskermakaniwitc eki pakitinak kitci masinihikaniw tipirowe nehirowisiw eki kackitatc e mihitisotc. Capetciwotakanik kipe nitawakiw ote kepek askik itekera, omocoma kaie okoma kipe matcihiko otcotcomik nite itekera ote itekera opitciwanik. Capetciwotakanik kipe nta kaskinomahaso nac emi ickwa awiketc secondaire. Kirowe warowik ki nta kaskinohamaso nac e kackitatc arimitakosiwinik ote otawak, nehirowisiw arimitakosiwiniw tca ki ici micta mantokaso ka ickwa awiketc ewi kispiwatak nehirowisi askiriw, nehirowisiw kiskeritcikewiniw. 1981 ka nitawakitc. Ka nte masinahotisotc kitci okimawitc, micta nipara ki mitcetiriwa eki oramikotc Atikamekw nehirowisiwa e okimakatikotc.

Tipanictawin:E matcectakaniwok
Tipanictawin:Ka kiskeritakositcik
Marie-Célina Pittikwi

## Manawan/Wemotaci

Enko anahawe Wemotaci iskwew Marie-Célina ka icinikasotc, ote atikamekw askik ki otciw e pwamici takonik ite ke ici nitowakitcik mitowi akosikamikoriw. Enko anaha anihi David Kawasiketc eki nipowitc anihi ki icinikatakaniwiw Mictcecic osam mocak e ki witcihatc atikamekw iskwewa e matce wapamasoritci acitc nipara ki witcihew kaskina awia e akosiritci notcimi mackikiriw e totak. Nipara ki kiskinohamako otcotcoma ke iti totak mekwatc e matce nitawokihasonanionik misawatc notcimik e tacikaniwok. Picicikw notcimik ki otatisowok kaie ekota kaki otinak kaskina wikasiriw awesis pakekina e totwatc. Wirwow tipirowe ki ocihiewok pakekina kecpin e natowi ocitatcik awaci wikasiriw kirika waskaspisoniw. Micta mitcet ki kaskeritam ke iti aitotak e ocitatc notcimi tcipakwaniriw kirika kinec kitci ki kanawertakik wiasiriw aka wipatc kitci maratanik, onatanik. Ki micta kackitaw kaie e ocihatc namesa, e akwapisowatc acitc pirewa. Ki micta witcihiko kaie anahawe Marie-Célina Wasikicikw ka icinikasoritci kaie ki iti kiskinomowew e totcikaterik anihiriw ka itotisketc. Mocak wirawaw tipirowe ki otinimatisowok kecpin e nta pa pimatisitcik notcimik enkweriw meka  ka ki totakik e nitawokihasotcik. 
Ki nictiwok iskwewok ni e icinikasotcik, peikw anaha, Marie-Célina Pitcikwi Athanase Ottawa ki wikimew minawatc, pitoc aric itacteriw e ici wirakaniwitc, naha tca kotak, Joseph Dubé e ki wikimatc, Ki mitcetiriwa onitcaniciwawa, Jean-Baptiste, Maggie, Soter, Salomon 
Trois-Rivières takoniw peikw meskanariw e ki orinikaterik wir otci, nama ketcinatc weckatc. Ki takonokopon tipatcimo masinahikan e witcikatek kitci atikamekw icinikatcikatek meskanawa neta otenak. Ekote meka ko weckatc e tacikewakoponen nehirowisiwok e nta nikickotatotcik. 

## Opitciwan
Miti

vignette|Miti e tackikahikatek kitci ki kotowaniwok
Miti, ekoni e icinikatcikatek mictikw ka kitowakaniwokw. Kitci ki kicitek tcipakwan matci kaie ki kicowak mikiwam. Tackikahikatew kecpin e kinoskositc mictikw, ositaskw kirika matci kaie kickipotcikan.
Simoritikan

vignette|Annette Dubé, witam tan e irapatanik simoritikaniw.
Weckatc iriniok e matcatcik enkoweriw ko ka apitcitawkoponen e aictatcik okekocicimiwo, omitcimimiwo, ke irapatcitatcik mekwata e maskotetcik notcimik.
Charles Quitich

**Charles Quitich**, Manawanik ki otci pe nitowakiw. Ki kice kinoskosiw kaie ki micta maskowisiw anaha atikamekw nehirowisiw. Nikotwaso ki taciriwa onitcanica, Gonzague Quitich, Théofile Quitich, Benoit Quitich, Marie-josée kaie Thomas.

Mocak notcimik ki otci nitawokihew kaskina e taciritci onitcanica. mictahi ki kackitaw e tcipakwetc ote pactonewa e tcipakotatc e mekwa tacikeritci. kaie micta kackitaw e akirecamotc, mocak ki pe witci tacikemew ekirecawa epa otamirotc, ode itekera notcimik ctemocak, ekote anehe kaki tci taci kwetcitatc e ekirecamotc kaie kaskina okosa, mocak e ki pa matcerasotc.. kitci kackitaritci anaheriw. Kaskina wec ki kackitaw e ititosketc kaie ki kwetciskataw e mickaniwonik ote itekera Moriak, pwactikw ka icinikatek, mitcetaw ki nta kanewok e kwetciskatatcik mictahi meka wirawaw mocak ki pa matisiwok notcimik kirika tcimaniw e apitcitatcik. Enko anaha kirika kice iriniw eki micta witcitatc kitci micta miro nehiromonanionik ote weckatc aitewiniw kaki witcikatek mekwatc e miro nehiromonaniok. Mocak kipa matisiw sakhikanik kirika onikihikwa e pa ntohotcik.

.
Simon Ottawa

Pitc ka nitawkitc Simon (Pirejic) Ottawa, 31 kenositc pisimw 1890 ka tato piponikarik. Onikihikwa, Atwen Pirecij, otaia, okaia tca Sosan Wickatan (Wickitcan), 1889 ka nipowiritci. Witcicana, omisa kaie ocima ka nitawkiritci, Élisabeth, 13 pitcipipon pisimw 1887, Nosi (Lucie), 10 wapikon pisimw 1892, minawatc Louis 6 otatakon pisimw 1895. Ki poni pimatisiriwa otaia ni apitc 27 namekosi pisimw 1896 nete Mekiskan, patoc tca 25 mikomini pisimw 1897 ka rikwaskatakaniwitc. 32 tato piponesirikapon. 
E ki mi ocimitc ka koski nipowiritci okaia e ickwa peikociritci. Joseph Ottawa ki icinikasoriwa, (13 mikomini pisimw 1897, nicowaso piponesikopon) Louise Ottawa, 28 nikikw pisimw 1898 ka nitawkitc, Philomène Ottawa, 15 ka wasikototc pisimw 1900 ka nitawkitc Christine Ottawa, 13 wapikon pisimw 1902 ka nitawkitc kirika Athanase Ottawa 2 wapikon pisimw 1902 ka nitawkitc. 
Joséphine Moar ki icinikasoriwa e ki wikimatc iskwewa, James Albert Jimmy Moar kirika Madenen Flamand otanisa. Ki mitcetiriwa onitcanica. 
Ka poni pimatisitc ekoni apitc 30 kakone pisimw 1974 ka tato piponikarik. 
## Otamirowin
Weckatc kinec ki okimawiw, 25 tato pipona irik. Aric ki kipaw okimawinik osam nama miro pimatisikopon ni apitc 23 kenositc pisimw 1960 ka tato piponikarik.
Paul Mequesh (otatam)

Atikamekw iriniw e nta kaskeritakositc

Ecinikasotc: Paul Mequesh (otatam)
E ki irapatisitc : ki nikanpiw ode Opitciwnok 1933,1941,1952 kaie 1960
Gaston Moar

**Gaston Moar**, enko anowe ka ocitatc nehorisi kekociciriw, micta kaie kackitaw, mokotakan, masinathikan kaie masinawaskisikan. matci ni orakanik, moseckanik, mactikok ici ocitaw e masinawaskisiketc, takinakaniw kaie ocitaw awaca otci ke ici takoposortci. Kaskina kaie awesisa kackihenw e ocihantc, mos a, esipan a, mahikan a, kaskina nite ka wapamakaniwirtci manawanik. Mocak pe miro witcihenw anowe ocki nikiwa, 2016 kape isparik, kipe nta ocitaw mokotakaniriw, acitc ka kaskinomasoritci, neki nde aci kekat ka mite ickwa aiketcik. Mitcetowaw kaie ki pecaw, nac kitci kictakanionik. Ki kapitinepan ka kaskinomasoritci kitci aitotoskeritci. Mitcetiriwa tipirowe onitcanica, aci kaie nipara kiciatisiriwa. Mitceto pipona kipe otamiro ote kaskinomatokomikok école otapi. Ki mita matcerew awaca, e nta kiskinohamowatc e atoskaniwonik, mocak kaie ki nita ntowemew ka kiskinohamasoritci kitci nta witcihikotc matci e masinawaskisiketc matci kaie e ocitatc mokotakaniw. Mocak kaie pa metowew e ocitakanionik nikamo metowaniw. Mitcet kaie kipe witcimetowemew anihi nikamo iriniwa kirika kitopekhikeriniwa acitc mocak ki niskamo ite e ici tacikeritci ka wapisiritci kecpin e natowi metoweritci. Ote sesinok, matawak kaie Louiseville. 22 ototakon pisimw 1952 ka nitawkitc.
Nérée Chachai

## Opitciwan
Enko naha atikamekw nehirohisiw **Nérée Chachai** ka icinikasotc ote opitciwonok ka otcitc. Ki otamiro ote ki matcekam otamirowiniw nehirowisiskak kawi wectatotcik orakoniwiniw askik itekera anihi otci Atikamekw iriniwa acitc anihi Innu ka icinikasotcik. Ki okimawiw ote opitciwonok 1978 ka tato piponikarik. Mocak ki pamatisiw notcimik ekota meka ka otci otatcihotc kaie akota ka otci matce nitawokitc. Kaskina ici kiskeritam e totcikatek ote notcimik e nta atoskaniwok.

## E ki itotisketc
Marie-Claude Néquado

vignette|Memekweciw - peikw otesinikan Marie Claude Néquado
Atikamekw Iskwew ki nitawkiw 14 Otatakon pisimw 1978 ote Manawanik tacikew Kepek Askik itekera. Ekota ka otci matceatisitc manawanik nac anotc e iti asitatisitc. Peikociriwa onitcanica nictana acitc peikw (21) tato piponesiriwa. Niciriwa ocima kaie peikociriwa octesa, newok (4) eki nitawokihasoritci aniki onikihikwa. Jean-Claude Nequado cinikasoriwa otatama kaie otcotcoma Nicole Flamand. 

Mekwatc ka apicicitc, mictahi ki nanakatcitaw kaskina wec otatama e mekwatc e ocitatc kaskina kaskina kekociriw mitowi tesinikaniw. Mitato acitc niaran(15) ki tato piponesiw ka matci ocitatc mitowi tesinikaniw. Wec 2001 ka matce masinahotisotc kitci pitiketc ote kitci kiskinohamatokamikok ote mamik Coriet ka icinakatek otenaw. Anihe ka totcikatek e tesinikaniok kekotc kaskina kekocic e ocitakaniok mitowi cicopekahikanik. Ki kiskinohamakew nte kiskinohamatokamikok Otapi nac asko nicwaso pipona. Nicto mitana acitc nicto ka tato piponesitc, ki matce masinahotiso kitci kiskinohamakotc ote kitcikiskinohamatokamikok kitci natcipahatc karo ka apatisitc ewi otamironaniok. Kiapatc ki iti ocihew karo kitci ki kiskeritakositc e ici kackitatc tesikewinik, cicopekihikewin kirika awik kaskina ka ocitatc arotc kekwariw. Kiapatc ni ki iti otamiro ote wapisi otenak e wapatarietc kaskina eki ocitatc. Kirika kaskina awik kitci wapatak ka ocitatc. Kiapatc kaskina wec pa ititoskew kirika micta nipara kitci kiskeritakositc nehirowisiw.

Mictahi kaie sakitaw e nta kiskeritak weckatc kaki icinakositc iriniw kirika kaki ici matawinakositc peikon kaie awesisak kirika iskwew, iriniw kaki iti aietotak epa matisitc. Anihe kirowe ka mawtci sakitatc e arimotak e icinakonik nehirowisiw otirisowin kirika aimihewiniw. Kaskina kaki ici petak atisokana, ekota ka ite kiskeritak e atisotc apitc ka matce awaciwitc. Ki otamirotaw nipara anihe mamiskatisiwin anotc ka icinakok acitc nete weckatc nehirowisiskak otci. 

Ka iti aitotak tca, nipara e kiskeritak eki ici kiskinohamasotc, kaki ici wapatarakaniwitc kaie anihe ki apatcitaw ecinakonik kekocicriw kaie e cinak ote ka apataki ocki irapatcitcikana etca mamowipatak aniheriw, ekota tca wetci otciparinik kekocic e ocitatc. Ka tesinikaniwok mitowi e arimotak e icinakositc nehirowisiw kirika ot aimihewiniw.
Jean-Paul Échaquan

**Jean-Paul Échaquan** icinikaso anaha manawani iriniw, ote ki otci pe nitawokiw capwetcitotakanik 7 kenositc pisimw, 1958 ka tato piponikarik. Wipatc kewir ki matce kiskinohomaso nikotc ka iti niarano piponesitc. Nac ote peikwakamik ki iti icaw e nta kictatc okiskinohomasowin. Mina ki ponitaw osam micta kinec eki nikatatc onikihikwa, ki tca tacikew otenamik nac mina ki iti koski pitakew. Ki icaw micta kikinohomatokamikok nac e ickwa awiketc kitci kiskinohomake iriniwitc. Wec 1985 ka matce otamirotc e matce otamirotc e matce kiskinohomaketc tipirowe Atikamekw arimwewiniw nac irikik 30 tato pipona. Aci anotc ote titam otamirokamikok, wir tca tipirowe ocitaw kiskinohomato masinahikaniw otci awaca. Ki matceotamirotaw kotakeriw kekociciriw e iteritak, aci pitoc icinakosiw awacic e kiskinohomasotc ketca weckatc. Ekoni ka iti matce ocitatc masinahikaniw ote kinokepitcikanik Wikipédia Atikamekw ka icinikaterik. Ekota neta kaskina ka actatc kaki ici kiskeritamaritci kaskina awia ota ka tacikeritci manawanik, mitowi kiceiriniwok, kokominacak acitc iskeok acitc iriniwok. Ki otamiro ote kirika Conseil de sage, wir ki nikaniw nac asko irikik mitato acitc nicto pipona. Ki ocitaw atisoke masinahikaniw kirika mitcetaw ki pa aiatisokew wec ote emitcikociskak kirika aska awaca ki atisokowew. Ote kirika ki ici kiskinohomaso techno linguiste nac eki iti itectamaketc mekwatc e mawotcihitonaniwok. Ki nokosiw masinactepitcikanik mekwatc kewir e kispiwatak Atikamekw arimwewiniw kirika e kicteritak aka kitci onitinik nehiromowiniw. Micta mitceto pipona ki nta tacikew notcimik e natowi kiskinohomowatc awaca e totcikaterik mekwatc e orikihikaniwok. Ki wicamakaniwiw ote kirika université de Carlton a Ottawa kitci ocitatcik Atikamekw itewin masinahikaniw, niarano pipona irikik. Mictahi kice sakitaw e atisoketc kaie mictahi witcihew witci iriniwa acitc kaskina kotc e icinakosiritci iriniwa. Mictahi kaie wir ki sakitaw e atosketc kaie e pa wepahapetc acitc e kweckwenapetc. Kaskina kaie wir ki aitotam e otamirotc ote notcimik kitci mitatc askiriw kaie awesisa. Mocak ki kispiwatam askiriw kaie ki micta minatcitaw. Mictahi nipira ki kiskinohomako ka kiceatisiritci ekoni wetci kaie wir iti acotci witamaketc kaie micta kiskeritam notcimi atoskewiniw. Ki ocitaw masinahikaniw kaskina kotc e icinakonik mackikiatikoriw kirika ki ocitaw masinahikan e aicinikasoritci awesisa kaie mictikwa. Micta mitceto pipona ki otamirowakew kinokepitcikaniw e ocitatc kaskina kotc ecinakonok masinahikaniw ka nehiromocterik kaie sakitaw e ocitatc atisoke masinahikaniw. Ekosani kaie wir ecinakonik anaha otatisokan. Mikwetc.
Joseph-Etienne Ottawa

## Manawan

Enko anohwe nehirowisiw **Joseph-Etienne Ottawa** ka icinikasotc. Wisiketcakw icinikatakinikopan. Manawanik ici pe otciwiw. Nictana acitc new kenositc pisimw 1933 ka nitawikitc. Nicto wapikon pisimw 2008 ka poni pimatisitc. Isidore Ottawa kaie Cécile Etcakwan onikihikwa. Kaskina wiec ki otci witcihew ota Manawan Askik. Ki nosinetawok otatamiwawa omeskinamiriw wir kaie witcicana. Ki okimawiriwa tepiriwe otawia 1964 nac asko 1968. Kinec kaie ki okimaciwiw anohwe Wisiketcakw. Enko anohwe nictam nehirowisiw kaki apitcihatc kinokepitcikana kena ki otci tariwa weckatc wirowow ote kaki pa matisitcik notcimik. Mocak ki pisinatcihew witci iriniwa. Mocak kaie ki pa mockinam tcinatcare pwete apiskoriw orowitimk, kaskina kaie akitamopan e mockinamokoponen. Ki kanowerimewok awaca wir kaie otiskwema, Suzanne Flamand, Angèle Ottawa kaie Chantale Ottawa icinikasoriwa. Tapwe micta miro iriniwokopan. Kaskina wec ki ici witcihew witc iriniwa ka maskisiritci ota kotenaminak, ki micta otamirotaw niheriw. Eki kicteritakositc anihe apitc ki mirakiniwiw karowa nipara eki micta witcitatc awaca otci (Fondation Sunshine).
Maxime Quoquochi

**Maxime Quoquochi** icinikaso, Atikamekw nehirowisiw ote Wemontacik kipe otciw. Peikw Otehimini pisimw 1953 ka toponikatek ki nitowakiw.  Jean-Batiste Quoquochi otawia acitc Elizabeth Boivin okawia. Ki micta kackitaw e toheiriniwitc anihi tca ki otci metowematc les Indiens du Québec 1964-1967, Napeshish Quebec askik ki icinikataniwiw. Nec ki otcimetowemew les Bruins de Shawinigan 1970-1973 ka tatopiponikarik. Nikotc ka iti ickwa awihiketc e kiskinomasotc ekoni kande matce otamirotc. Kinec ki otamiro ote Atikamekw Sipi otci niheriw services sociaux ka icinikaterik kirika ki witcihew witci iriniwa kaki arimikortci ckote aporiw. Emitcokici iskwewa ki wekimew nac e itinipowitc, nama aric cta kinec ki otci kanawerimew. Anotc aci nikotwasotana acitc niaran piponesiw.
Risosowapi

vignette|Risosowapi
Enko owe ka apitak e ocitakiniwok wikasi aka kitci sikatcinaniwok orowitimik e kisinak. Awesisik owe otciparin risosowapi, martcenic icinikatakiniw naha awesis ka ici otinikaterik. Micta kicowekaniw kekwariw wikasiriw e ocitakaniwonik. Matci pekopiwan ka kispakekak, acikan matci kaie kapotowanicic risosowapitcikatew, micta ko mirociniw ka ocitatcik wikasiriw.
Mikis

Irapitcitcikan ka wectcikewkaniwok kekwan e ocitakiniwok. Kiskina wec aicinakosiw naha mikis wikasik e actakiniwok.
Cehikan

vignette|Cehikan
Enko ka apitak kitci ki cehikatek ickwatem e kipakostik. Mocak opiapiskowon e micta sokak.
Lucien Ottawa

## Manawan / Wemotaci

Manawaniriniw, Edmond Ottawa kirika Maggie Dubé onikihikwa. Ekoni apitc ka nitawkitc 8 Mikomini pisimw 1956. Colette Jacob ki icinikasoriwa ka ki wikimatc iskwewa, ki newiwa otanisa, tepirak e ki ickweciwiritci onitcaniciwawa. Ki iti mitcetiriwa osima nac otakotowi osima. 
Ki mitcetiwok, nictam octesa kirika omisa nac ocima, Jean-Pierre, Véronique, Isaïe, Louis, Denise, Simone, Ernest, Louisa, Gilles, René, wir, minatc Maxime aric ki tarikopon e ki ponipimatisiritci peikw pot kaie nicw. 

Kitci kiskinohamatawkamikok Cekotcimik ki otci kackihew kitci masinihikanica, nehirowisi arimowewiniw otci. Awacamec nictana titopipona ki otamiro kiskinohamake masinahikaniw awaca otci. 1983 ka kitciparitc e kiskinohamasotc nac asko 1988. Mictahi ki sakitaw otarimowewin, wewerita ki nanakatcitaw, mocak kaie wir ki kokwetcimakaniwiw tan e itactek matci kaie tan e itoniokw kekwan kekocic. Mitcet ki wawitcihew awiriw.
Yvan Boivin

**Yvan Boivin**  24 Wapikon Pisimw 1975 Actotin Kice Maurici'k ekoni iapitc kaki nci pe ntokitc. Wemontaci pe itotew, ki onihew o kice onikihikana ka wacison matca kitci tatoniw skinomakan nte o kice onikihikina. 15 ka ti tiponesitc ki mte saktaw ntosewiniw kaie e icatc notcimik
William Dubé

**William Dubé**, Enko anaha atikamekw iriniw William Dubé kaki icinikasotc ote notcimi manawani askik kaki otci nitawokitc,1893 ekoni apitc kaki nitokitc, Jos Dubé otatama ki icinikasorwa acitcv Marie-Christine Kitciko okawia, enko naha iriniw kaki micta kackitatc e pamckatc, cicikw meka sakihikanik,sipik ki pamatisiw kirika ki kiskeritam ke aitotak kecpin e niciporotc kekotc e acohak sakihikaniw misawatc e micta mitcahanik. Micta nipra kewir ki ocitaw wikwas tcimaniriw misiwe notcimi kekociciriw e irapatcitatc, tepirak wikwsariw, otapiwa, Kicik mactikwa otci, pikiwa.
Philippe Basile

**Philippe Basile** icinikaso. Ki mirakiniw trophée Tom-Longboat 1962 ka tiponikatek, osam kaki micta kackitatc e metoweirinitc . Mina ki okimawiw 1969.
Arthur Quoquochi

Enko anohwe nehirowisiw **Arthur Quoquochi** ka icinikasotc. 26 kakone pisimw 1949 ka nitowakitc. Wemontacik pe otciwiw. Ki micta miro maskomi toheriniwiw. Pensionnak ki icaw kewir nete Mashteuiatsh. Ki micta  mitci totwakiniwiw nete ka ici pitiketc. Ki micta arimeritam. 1960 wec ka iti isparinik, ki metowew Tournoi international de hockey pee-wee de Québec. Indiens du Québec ki ici posiw. Micta ko koctowakinipan e ocitatc lancer frappé e micta ko mickowisisan e otamohatc tohowancica. Pekowaw ka nita metoweson 1969, wircike nicowasowaw ki pitikepohew tohowancica.

Moriak ki nita metowew hockey junior epowamici otapinakiniwitc Bruins de Boston kitci ici metowetc ni apitc 1969. Ki kanewiw Coupe Memorial kaie Canadiens junior toheriniwok. Kinec kiapatc ki metowew nac asko 1972. Ki ponitaw e maskomi toheriniwitc. Minawatc ki otamiro otci otaski. Ekotca kiapatc e itotciketc mekwat.

Tipanictawin:E matcectakaniwok
Tipanictawin:Ka kiskeritakositcik
Léon Newashish (Gino)

**Léon Néwashish** 7 otehimini pisimw 1958 ki nitawokiw nete Capwetcikotakanik Arthur Néwashish kaei Angèle Dubé ki icinikasowra otawiwa kaei okawiwa, Louise Moar ki icinikasowra otiskwema, nicto taciriwa onitcanica. Manawanik ki tacikew nac asko micta kiskinohamatokamikok ka icatc nicowaso ka titoponesitc nac ka mitato acitc new titoponesitc rikik ki wapamew otawiwa. kiskinohamatokamikok Thèrèse-Martin nete Joliette ki icaw minatc ka micka wiketc Thèrèse-Martin, Cégep de Joliette ki ci nta kiskinomaso mitato acitc nicwaso ka titoponesitc. minowatc ka micta wiketc nete kiskonohamatokamikok Cégep de Joliette nete ki icaw minowatc konkeriniw ka ci kiskonohamasotc Nicolet itikera, nama ki tci mirermakiniw tci nosnetatc emitcokicic ka ci kaskinohamasotc tci ki konkerinitc, enko apitc ka nte ocitaniwok (Police amérindienne), kakone pisimw 1978 ka icatc e nta skinomasotc tci ki konkerinitc. Wirctam ki micta wikiew ka otamirotc e konkerinitc ota Manawanik. mitato acitc nicto Akokatcic pisimw 2018 micta wikew e matisitc.